Kvety pre Algernona

Vyšlo aj v tlačovej podobe

Objednať môžete na

www.lindeni.sk

www.albatrosmedia.sk

Daniel Keyes

Kvety pre Algernona – e-kniha

Copyright © Albatros Media a. s., 2019

Všetky práva vyhradené.

Žiadna časť tejto publikácie nesmie byť rozširovaná

bez písomného súhlasu majiteľov práv.

Z angličtiny preložila Zuzana Trstenská

Daniel Keyes: Flowers for Algernon

Copyright © 1966, 1959 Daniel Keyes

Copyright renewed 1994, 1987 by Daniel Keyes

Translation © Zuzana Trstenská, 2019

Cover © Peter Považan, 2019

E-book konverzia © Grafické a DTP studio Fragment, 2019

ISBN v lačenej verzii 978-80-566-0896-8

ISBN e-knihy 978-80-566-0935-4 (1. zverejnenie, 2019)

Pre mamu,

a so spomienkou na otca.

Kvety pre Algernona

No keby mal niekto rozum, povedal som, spomenul by si, že jestvujú dve zmätenia zraku spôsobené dvoma príčinami: ak človek prechádza zo svetla do tmy a naopak, keď prechádza z tmy do svetla, čo platí pre dušu rovnako ako pre oko. Ten, čo si na toto spomenie, keď zbadá niekoho so zmäteným a slabým pohľadom, nebude sa nerozvážne smiať, ale spýta sa, či tá duša človeka prichádza z jasnejšieho života a nevidí, lebo je z nezvyku oslepená tmou, alebo či, naopak, prichádza z tmy do dňa a je oslepená príliš jasným svetlom. A tú by potom považoval za šťastnú pre jej stav a život, tú druhú by však poľutoval. A keby sa chcel smiať duši, ktorá vyšla zdola do svetla, bolo by v tom viac rozumu, ako keby smiechom vítal tú, ktorá sa vracia zhora zo svetla do tmavej jaskyne.

Platón,

Ústava

zprava o pogroku 1 marc 3

Dogtor Štrauz vravi že mam pýsať šetko čo si mislím a pametám a šetko čo sa my otteras stane. Nevjem prečo ale hovorí že je to duoležite abi vydeli či ma muožu použiť. Dúfam že ma použijú lebo slečna Kynianová vraví že zo mňa možno spravja múdreho. Chcem biť múdri. Volám sa Charlie Gordon a pracujem v Donnerovej pekárňi gde od pána Donnera dostávam 11 dolárou za tíždeň a chliep a koláše ag chcem. Mám 32 rokou a na budúci mesjac mám narodeňini. Povedal som dogtorovi Štrauzovy a profesorovi Nemurovy že nevjem dobre pýsať ale on povedal že nevaďí mám pýsať ako hovorím a ako pýšem slochy na hoďine slečny Kynianovej na breekminskej škole pre retardovaních dospelích gde sa učím 3 krát do týždňa keť mám voľno. Dogtor Štrauz vraví že mám pýsať veľa o šetkom čo si mislím a fšetkom čo sa my staňe ale uš nemuožem premíšľať lebo nemám čo vjac napýsať tak na dnes končím... s uctov Charlie Gordon.

zprava o pogroku 2 – marc 4

Dnes som mal test. Mislím že som ho nespravil a mislím že teras ma nepoužijú. Stalo sa to že som šjel do kancelárije profesora Nemura cez obed ako my povedali a jeho sekretárka ma zobrala na mjesto gde bolo na dverách napýsané psichiatrické odelenje a bola tam dlhá chotba s malími izbami len so stolom a stolyčkami. V jednej izbe bol milí muš a mal bjele kartički s atramentovými machulami. Povedal sadňi si Charlie a urop si pohodlie a uvoľňi sa.

Mal bjeli plášť ako dogtor ale mislím že nebol dogtor lebo my nepovedal abi som otvoril ústa a povedal á. Mal len tie bjele kartički. Volal sa Burt. Zabudol som jeho prjezvisko lebo si dobre nepametám.

Nevedel som čo spraví tak som sa silno držal stolički ako njekedi robím u zubára ale Burt njeje ani zubár ale znova povedal že sa mám uvoľniť čo ma viľakalo lebo to vždi znamená že to buďe boľjeť.

Tak Burt povedal Charlie čo vydíš na tejto kartičke. Vydel som rozliati atrament a veľmi som sa zľakol i keť som mal vo vačku zajačiu lapku lebo keť som bol malí stále som prepadal na testoch a rozljeval som atrament.

Povedal som Burtovi že vidím rozljati atrament na bjelej karte. Burt povedal áno a usmjal sa a ja som mal dobrí pocyt. Ukázal my šetki kartički a ja som mu povedal že ich njekto poljal červením a čjernim atramentom. Pomislel som si že to bol ľachkí test no keť som sa postavil Burt my povedal že sadni si Charlie ešte zme neskončili. S týmito kartičkami musíme urobiť ešte vjac. Nechápal som ale spomenul som si že my dogtor Štrauz povedal že mám urobyť šetko čo mi skúšajúcy povje aj keť to nebude dávať zmisel lebo to je testovanie.

Nepametám si dobre čo mi Burt povedal ale pametám sa že chcel abi som mu povedal čo vydím v atramente. V atramente som nevydel nič ale Burt mi povedal že tam sú obráski. Nevidel som niaké obráski. Naozaj som sa snažyl vyďjeť. Držal som kartički blýzko aj ďaleko. Potom som povedal že mám okuljare a asi uvydím ľepšie keť si ich dám lebo zvičajne nosím okuljare len f kine alebo keť pozerám televízor ale povedal som že mi možno pomuožu uvidieť obráski v atramente. Nasadil som si ich a povedal som nech mi podá kartički že teraz obrások určite nájdem.

Velmi som sa usyloval ale obráski som nenašjel vydel som len atrament. Povedal som Burtovy že možno potrebujem nové okuljare. Nječo si zapýsal na papjer a ja som sa zľakol že som nespravil test. Tak som mu povedal že je to veľmi pekní obrások atramentu s krásnimi botkami na krajoch ale pokrútil hlavou tak že to nebolo ono. Spítal som sa ho či iný ľuďja vydeli obráski v atramente a on povedal že áno ony si ešťe aj prectavovali obráski v atramentovích škvrnách. Povedal my že atrament na kartičke sa volá atramentová škvrna.

Burt je velmi milý a rospráva pomali ako slečna Kynianová v trjede gde sa chodím učiť čýtať do školi pre retardovaních dospelích. Visvetlil my že je to róš a kov test. Povedal že ľuďja vydia vecy v atramente. Povedal som ukáš my gde. Neukázal my len opakoval misli prectav si že je nječo na kartičke. Povedal som mu že si prectavujem atramentovú škvrnu. Pokrútil hlavou tak že ani to nebolo správňe. Povedal čo ťi to prypomína vimisli si nječo. Dlho som mal zavreté očy abi som si niečo vimislel a potom som povedal že si prectavujem ako sa flaška s atramentom rozljala na bielu kartičku. A ftedi sa mu zlomyl hrot na ceruske a potom sme sa postavyli a višli von.

Mislím že som róš a kov test nespravil.

tretja zprava o pogroku

5. marc – Dogtor Štrauz a profesor Nemur vravja že na kartičkách z atramentom nezáleží. Povedal som im že ja som ten antrament nerozljal a v atramente som nič nevydel. Hovorja že ma možno použijú. Povedal som dogtorovi Štrauzovy že slečna Kynianová my nigdy nedávala takéto testy len z čítanja a písanja. Otpovedal že slečna Kynianová mu povedala že som jej najlepší žiak v Beekmanovej škole pre retardovaních dospelích a najvjac som sa snažil lebo som to chcel vjac než žiaci ktorý boli múdrejšý ako ja.

Dogtor Štrauz sa ma spítal ako si sa sám dostal do Beekmanovej školi Charlie. Ako si zistil že egzistuje. Povedal som že si nepametám.

Profesor Nemur povedal ale prečo si sa vuobec chcel naučiť čítať a pýsať. Otpovedal som mu že som celí život chcel biť múdry a nie hlúpy a moja mama mi vždi vravela že sa mám snažiť a učiť sa ako mi hovorí slečna Kynianová ale je ťašké biť múdry a aj keť sa nječo naučím na hodine slečny Kynianovej f škole potom veľa zabudnem.

Dogtor Štrauz si nječo zapýsal na papjer a profesor Nemur sa so mnou vážne rosprával. Povedal vješ nevjeme ako tento egzperiment zapuosobí na človeka lebo sme to skúšali len na zvjeratách. Povedal som že mi to povedala slečna Kynianová ale mne je jedno či to bude boljeť alebo tak lebo som silný a budem tvrdo pracovať.

Ak mi to dovolja chcem biť múdry. Povedali že potrebujú súhlas mojej rodini ale muoj stríko Herman ktorí sa o mňa staral je mrtvi a rodinu si nepametám. Velmi velmi dlho som nevidel svojho oca ani mamu ani malú sestru Normu. Možno sú aj oni mrtvi. Dogtor Štrauz sa ma spítal kde bívali. Povedal že sa ich pokúsja nájsť.

Dúfam že nebudem musjeť pýsať veľa tíchto zpráv o pogroku lebo to dlho trvá a chodím spať velmi neskoro a som f práci ráno unavení. Gimpy na mňa kryčal lebo my padla tácka z roškami ktorú som njesol do pece. Ušpynili sa a musel ich utrjeť aš potom ich dal do pece. Gimpy na mňa kryčí stále keť spravím nječo zle ale má ma naozaj rát lebo je muoj prjatel. Akí bude prekvapení keť zmúdrjem.

zpráva o pogroku 4

mar 6 – Dnes som mal ďalšje šjalené testi pre prípat že ma použijú. Na tom istom mjeste ale v inej malej testovacej mjestnosti. Milá pani čo my ho dala mi povedala ako sa volá a ja som ju požjadal abi mi povedala ako sa hláskuje abi som ho vedel správne zapýsať do mojej zprávi. TEMATICKÝ APERCEPČNÝ TEST. Prvé 2 slová nepoznám ale vjem čo znamená test. Musíš ho spraviť inak prepadneš.

Tento test vizeral ľachko lebo som vydel obráski. No tento raz mi nepovedala abi som jej povedal čo v nich vydím. To ma pomílilo. Povedal som jej že včera Burt povedal že mu mám povedať čo vidím v atramente. Povedala že to je jedno lebo tento test je iní. Teraz si musíš vimisljeť prýbehi o ľuďoch na obráskoch.

Povedal som ako muožem povedať prýbehi o ľuďoch ktorích nepoznám. Povedala že si ich mám vimisljeť ale ja som jej povedal že to je klamanje. Už vjac neklamem lebo keť som bol malí klamal som a vždi ma zbyli. Mám f peňaženke fotku kde som ja s Normou a stríkom Hermanom ktorí pracoval ako upratovač v Donnerovej pekárni kím neumrel.

Povedal som že si muožem vimisljeť prýbehi o nich lebo som dlho bíval so stríkom Hermanom ale tá pani o nich nechcela počuť. Povedala mi že tento test a ten druhí róš a kov boli o mojej osobnosti. Zasmjal som sa. Opítal som sa ako sa to dá zystiť s karjet na ktoré niekto rozljal atrament a s fotjek ľudí ktorých nepoznám. Vizerala nahnevane a zobrala si fotky. Mne je to jedno.

Asi som prepadol aj na tomto teste.

Potom som jej nakreslil njekoľko obráskov ale ja nekreslím dobre. Neskôr prišiel druhí testovať Burt v bielom kabáte. Volá sa Burt Selden a zobral ma na iné mjesto na tom istom štrtom poschodí na Beekmanovej univerzite kde bolo na dverách napýsané PSYCHOLOGICKÉ LABORATÓRIUM. Burt povedal že psychológia znamená myseľ a laboratórium je mjesto kde robia egzperimenti. Mislel som si že tam virábajú žuvački ale teras si mislím že tam robia skladačky a hri lebo to zme robili.

Skladački mi nešli lebo boli polámané a kúski nepasovali do djer. Jedna hra bola papjer s čiarami do fšetkích smerov a veľa krabýc. Na jednej strane bolo ŠTART a na druhom konci CIEĽ. Povedal mi, že tá hra je obludisko a že mám zobrať cerusku a prejsť od mjesta kde bol ŠTART tam kde bol CIEĽ bez toho abi som prešiel cez nejaké čjari.

Nepochopil som obludisko a mynuli zme veľa papjera. Potom Burt povedal pozri nječo ti ukážem poďme do egzperimentálneho labáku a možno pochopíš. Višli sme na piate poschodje do ďalšej mjestnosti kde bolo veľa kljetok a zvjerat boli tam opyce a njekolko miší. Divne to tam smrdelo ako staré smeťy. A boli tam iný ľudja v bjelich plášťoch a hrali sa zo zvjeratkami tag som si mislel že je to opchot so zvjeratami ale neboli tam zákazníci. Burt zobral bjelu miš z kljetki a ukázal my ju. Burt povedal toto je Algernon a obludisko zvláda veľmi dobre. Povedal som mu ukáš mi ako to robí.

Abi ste vedeli položil Algernona do krabyce veľkej asi ako stuol kde bolo veľa otbočjek a zákrut ako ruozne steni a ŠTART a CIEĽ ako bolo na papjeri. No tu bol nad veľkím stolom krit. A Burt vybral hodinky a zdvyhol dvierka a povedal ideme na to Algernon a miš 2 alebo 3 krát zaňuchala a rozbehla sa. Najprv utekala po dlhej chodbe a potom keť videla že nemôže ísť ďalej vrátila sa gde začala a tam stála a mikala fúzykmy. Potom sa vidala opačným smerom a rozbehla sa.

Bolo to akobi robyla to isté čo odo mňa chcel Burt s čjarami na papjeri. Smjal som sa lebo som si mislel že to pre miš bude ťašké. No potom šjel Algernon ďalej a otáčal sa na správnich mjestach aš višjel tam kde bolo napýsané CIEĽ a zapyšťal. Burt povedal že to znamená že bol rát lebo to spravyl správne.

Povedal som že to je velmi múdra miš. Burt sa opítal či sa chcem pretekať s Algernonom. Povedal som že áno a on povedal že má iné obludisko z dreva z chodbamy ktoré sú doň viškrjabané a s elektryckou paličkov ako ceruska. A že môže upravyť Algernonovo obludisko abi bolo rovnaké abi zme mohli robiť to isté.

Popresúval doski na Algernonovom stole lebo sa dali rozobrať a mohol ich poskladať ruoznimi spôsobmi. A potom položil na vrch krit aby Algernon nemohol preskočiť radi abi sa dostal do CIEĽA. Potom my podal elektryckú palicu a ukázal my ako ju vložiť medzi radi a nesmjem ju dvýhať z doski len nasledovať malé rihy kím sa ceruska ďalej nemuože híbať alebo nedostanem malí elektryckí šok.

Vibral hodinki a pokúšal sa ich skriť. Tak som sa usyloval nepozerať sa na ňho a s toho som bol velmi nervozni.

Keď povedal začni usyloval som sa ísť ale nevedel som kam. Nevedel som kade. Potom som začul Algernona zapyšťať z krabyce na stole a jeho nohi zaškrapkali akobi uš bežal. Pohol som sa ale šjel som nesprávnim smerom a zasekol som sa a v prstoch som pocítil kopnutje elektryni tak som sa vrátil na ŠTART ale vždi keť som šjel inakade zasekol som sa a koplo ma. Nebolelo to ani nič také len som trochu natskočil a Burt povedal že je to na to abi som vedel že som spravil nječo zle. Bol som uprostret doski keť som začul Algernona zapyšťať akobi bol znova štasní a to znamená že vihral preteki.

Zopakovali zme to desať krát a Algernon vždi vihral lebo som nevedel nájsť správne radi abi som sa dostal tam kde bolo napýsané CIEĽ. Nebol som s toho smutní lebo som sledoval Algernona a naučil som sa ako dokončiť obludisko aj keť mi to trvalo velmi dlho.

Nevedel som že miši sú také múdre.

Zpráva o pogroku 5

7. marc – Našli moju sestru Normu ktorá bíva z mojou mamou v Brookline a ona dala povolenie na operácju. Tagže ma použijú. Teším sa tak velmi že to skoro ani nevjem napýsať. No najprv sa o tom profesor Nemur a dogtor Štrauz pohádali. Sedel som v kancelárji profesura Nemura keť vošli dogtor Štrauz a Burt Selden. Profesor Nemur si robyl starosti s tím že ma použijú ale dogtor Štrauz mu povedal že vizerám biť najlepší akého doteras testovali. Burt mu povedal že ma slečna Kynianová otporučila lebo som najlepší z ľudí ktorích učila v centre pre retardovaních dospelích. Kam chodím.

Dogtor Štrauz povedal že mám niečo veľmi dobré. Povedal že mám dobrú moty-vácju. Netušil som že to mám. Mal som dobrý pocit keť povedal že nie každí s í kvé 68 má takúto vec. Nevjem čo to je ani otkjaľ to mám ale povedal že to má aj Algernon. Algernonova moty-vácja je sir ktorí mu dávajú do krabyce. No nemuože to biť len to lebo ja som tento tížden nemal sir.

Profesor Nemur sa bál že moje í kvé bude prýliš visoké oproti tomu velmi nískemu čo mám a mohol bi som s toho ochorjeť. A dogtor Štrauz povedal profesorovi Nemurovi nječo čomu som nerozumel tagže kím sa zhovárali zapýsal som si njektoré slová do zápysníka abi som ich mohol použiť v zpráve o pogroku.

Harold to je krsné meno profesora Nemura povedal že vjem že Charlie nie je to čo si si pretstavoval ako svoj noví druch intelek** nezachitil som slovo *** supermana. Ale večina ľudí s jeho nískim ment** sú hostyl** a nekooper** sú večinou tupý a apatic** a je ťašké nájsť k nim cestu. Charlie má dobrý pochop a má záujem a chce sa zavďačiť.

Potom profesor Nemur povedal pametaj si že bude prví človek ktorého inteligencja sa zvíši operáciov. Dogtor Štrauz povedal že presne to mal na misli. Kde nájdeme iného retardovaného dospelého s takouto úchvatnou moty-vácjou na učenie. Pozri ako dobre sa naučil čítať a pýsať na svoj níski mentálni vek. Puosobi** triju**…

Nezachitil som fšetki slová a hovorili strašne ríchlo ale znelo to tag že dogtor Štrauz a Burt boli na mojej strane a profesor Nemur nebol.

Burt opakoval Alice Kynianová má pocit že má nezdolat** túšbu učiť sa. Doslova prosil abi sme ho použili. A to je pravda lebo chcem biť múdri. Dogtor Štrauz sa postavyl a obyšjel stuol a povedal vravím použijeme Charlieho. A Burt prikívol. Profesor Nemur sa poškrabal po hlave a palcom si pošúchal nos a povedal možno máte praudu. Použijeme Charlieho. No musí pochopiť že sa pri egzperimente muože všeličo zvrtnúť.

Keť to povedal tak som sa potešil a bol som takí natšení že som viskočil a potrjasol som mu rukov že je ku mne takí dobrí. Mislím že sa zľakol keť som to spravil.

Povedal Charlie pracovali zme na tom dlho ale len na zvjeratách ako je Algernon. Zme si istý že ti nehrozí fizické nebespečenstvo ale sú aj iné vecy ktoré zystíme aš keť to viskúšame. Chcem abi si pochopil že to muože neví a potom sa nestane vuobec nič. Alebo to muože vísť na chvýľu a potom na tom budeš horšje ako teras. Chápeš čo to znamená. Ak sa to stane budeme ťa musjeť poslať bívať naspeť do Warrenského štátneho domova.

Povedal som že my je to jedno lebo sa ničoho nebojím. Som velmi silní a vždi robým dobre a okrem toho mám šťastnú zajačju packu a nigdi v živote som nerozbyl zrkadlo. Raz my padli tanjere ale to vraj neprynáša nešťastje.

Potom dogtor Štrauz povedal Charlie aj kebi to nevišlo prispeješ g rozvoju vedi. Tento egzperiment bol úspešní na mnohých zvjeratách ale nigdi zme ho neskúšali na človeku. Budeš prví.

Povedal som mu ďakujem dogtor neoľutujete že my dávate druhú šancu ako vraví slečka Kynianová. A mislím to ako som im to povedal. Po operácji sa budem snažiť biť múdri. Budem sa strašne snažiť.

Zpráva o pogroku 6. mareca 8

Bojím sa. Veľa ľudí ktorý pracujú na visokej škole a ľudja z lekárskej školi mi prišli zaprjať šťastje. Testovač Burt my prinjesol kveti povedal že sú od ľudí na psichijatrickom odelení. Zaprjal my šťastje. Dúfam že budem mať šťastje. Mám moju zajačju lapku a moju šťastnú penni a moju potkovu. Dogtor Štrauz povedal nebuť poverčiví Charlie. Toto je veda. Neviem čo je veda ale fšeci to vravja tagže možno je to nječo čo nosí šťastje. Tak či tak v jednej ruke budem mať zajačju packu a šťastnú penni s djerou. S djerou f tej penni. Rát bi som zo sebou zobral aj potkovu ale je ťašká tagže ju nechám v kabáte.

Joe Carp z pekárne mi od pána Donnera a ľudí v pekárni prinjesol čukoládovú tortu a dúfajú že sa ríchlo uzdravým. F pekárni si mislja že som chorí lebo profesor Nemur mi povedal že im to mám povedať a nemám nič prezradiť o operácji na to abi som zmúdrel. To je tajomstvo pre prýpad že bi to nevišlo alebo bi sa nječo pokazilo.

Potom ma prišla pozreť slečna Kynianová a prinjesla mi časopysi. Vizerala trochu nervozne a vistrašene. Napravyla my kveti na stole a fšetko usporjadala abi tam nebol neporjadok ktorí som urobyl. A napravila mi vankúš pot hlavov. Má ma velmi rada lebo sa velmi usilujem fšetko naučiť nje ako iný žjacy v centre pre dospelích ktorím na tom nezáleží. Chce abi som zmúdrel. Viem to.

Potom profesor Nemur povedal že nemuožem mať vjac náfštev lebo musím odichovať. Spítal som sa profesora Nemura či po operácji porazým Algernona f pretekoch a on povedal že možno. Ak sa operácja podarí ukážem tej miši že vjem biť rovnako múdri ako ona ak nje aj múdrejší. Potom bi som vedel lepšje čítať a dobre hláskovať slová a vedel bi som veľa vecí a bol bi som ako iný ľudja. To by teda všetkích prekvapilo. Ak operácja vijde a ja zmúdrjem možno sa my podarí nájsť moju mamu a oca a sestru a ukážem im. Aký bi boli prekvapený kebi vydeli že som múdri ako oni a moja sestra.

Profesor Nemur hovorí že ak to vijde a bude to trvalé aj ostatních ako som ja spravja múdrimi. Možno ľudí na celom svete. A povedal že to znamená že robí čosi veľké pre vedu a budem slávni a moje meno sa zapýše do učebníc. Až tak veľmi my nezáleží na tom či budem slávni. Len chcem biť múdri ako iný ľudja abi som mohol mať veľa kamarátou ktorý bi ma mali rady.

Dnes mi nedali nič na jedenje. Neviem čo má jedlo spoločné zo zmúdrením a som hladní. Profesor Nemur my zobral čukoládovú tortu. Profesor Nemur je protiva. Dogtor Štrauz povedal že my ju vrátja po operácji. Pred operácjou sa neje. Ani sir.

Správa o pokroku 7

11 marca – Operácja nebolela. Dogtor Štrauz ju spravil kým som spal. Nevjem ako lebo som to nevydel ale 3 dni som mal obvezi na očjach a hlave tagže som až do dnes nemohol napýsať SPRÁVU O POKROKU. Chudá sestryčka ktorá vydela ako pýšem hovorí že som zle vihláskoval SPRÁVA a povedala mi ako sa to hláskuje a aj POKROK a MAREC. To si musím zapametať. Na hláskovanie mám velmi zlú pameť. Dnes mi dali dole obvezi z očí tagže muožem napýsať SPRÁVU O POKROKU. No na hlave mám stále obvezi.

Bál som sa keť prišli a povedali mi že je čas abi som šjel na operácju. Prinútili ma fstať z postele a ľahnúť si na druhú ktorá mala koljeska a otlačili ma z izbi a po chodbe g dverám kde sa písalo operačná sála. Akí som bol prekvapení že je to veľká mjestnosť so zeleními stenami a veľa dogtormi ktorý sedeli visoko okolo celej mjestnosti a sledovali operácju. Nevedel som že to bude ako vistúpenje.

G stolu prišjel muž celí v bjelom a s bjelou látkou na tváry ako v telke a s gumeními rukavicami a povedal uvoľni sa Charlie to som ja dogtor Štrauz. Povedal som ahoj dogtor bojím sa. Povedal my nemáš sa čoho báť Charlie budeš spať. Otpovedal som mu že toho sa bojím. Potľapkal ma po hlave a potom 2 mužy v bjelich maskách prišli a privjazali mi ruki a nohi abi som nimi nemohol híbať a to ma viľakalo a v žalútku som cítil akobi som sa šjel povracať ale nepovracal som sa len som sa trochu pocykal a skoro som sa rosplakal ale dali mi na tvár čosy gumené s čoho som díchal a čudne to smrdelo. Po celí čas som počul ako dogtor Štrauz nahlas rospráva o operácji a fšetkím vraví čo bude robyť. No ničomu som nerozumel a mislel som si že možno po operácji budem múdri a pochopím fšetko čo vravel. Tak som sa zhlboka nadíchol a potom som asi bol veľmi unavení lebo som zaspal.

Keď som sa zobudil bol som zasa v mojej posteľy a bola veľká tma. Nič som nevydel ale počul som hlasi. Bola to tá sestryčka a Burt a ja som povedal čo sa deje prečo nezasvjetite a kedi ma budú operovať. A oni sa zasmjali a Burt povedal Charlie už je potom. A je tma lebo máš obvezi na očjach.

Je to smješne. Urobili to kím som spal.

Burt ma chodí pozerať každí deň abi zapýsal moju teplotu a krvní tlag a ostatné vecy o mne. Vraví že takí je postup vedeckej metodi. Musja mať záznami o tom čo sa deje abi to mohli zopakovať keť budú chcjeť. Nje mne ale ostatním ľuďom ako som ja ktorí njesú múdry.

Preto musím pýsať tieto zprávy správy o pokroku. Burt vraví že je to súčasť egzperimentu a urobja si kopije zpr správ abi ich mohli skúmať abi vedeli čo sa deje v mojej misli. Nechápem ako budú vedjeť čo sa my deje v misli keť sa budú pozerať na správy. Čítam si ich dokola abi som videl čo som napýsal a ja nevjem čo sa my deje v misli tak ako to budú vedjet oni.

No taká je veda a ja sa musím snažiť biť múdri ako ostatný ľudja. Potom keť budem múdri sa so mnou budú rosprávať a budem s nimi sedjeť a počúvať ako Joe Carp a Frank a Gimpy keť sa rosprávajú a majú dyskusje o duoležitích vecjach. Keť pracujú rosprávajú sa o vecjach ako boch alebo o ťaškosťjach s peňázmi ktoré prezident mýňa alebo o republikanoch a demogratoch. A zrušja sa akobi sa šli pohádať a pán Donner musí prísť a povedať im abi sa vrátili k pečenju inak ich vihodí odbori neodbori. Aj ja sa kcem rosprávať o takích vecjach.

Keť si múdri muožeš mať veľa kamarátou s ktorími sa muožeš rosprávať a nigdi njesi si stále sám.

Profesor Nemur vraví že je dobre hovoriť v správach o pokroku o fšetkích vecjach ktoré sa mi stanú ale hovorí že mám vjac pýsať o tom čo cýtim a čo si mislím a čo si pametám z mynulosti. Povedal som mu že nevjem ako mám rozmíšlať ani si pametať ale on povedal abi som to skúsil.

Po celí čas čo som mal na očkach obvezi som sa usiloval rozmíšľať a rozpametať sa ale nič sa nestalo. Nevjem čo si mám misljeť ani pametať. Možno ak sa ho spítam tag mi povje ako mám teras rozmíšľať keť bi som mal zmúdrjeť. Čo si múdry ľudja mislja a čo si pametajú. Určite sú to úžasné vecy. Kiež bi som už vedel nejaké úžasné vecy.

12. marca – Nemusím pýsať SPRÁVA O POKROKU hneť a každí deň len keť začnem novú várku keť profesor Nemur odnesje staré. Musím len hore napýsať dátum. To my ušetrí čas. Je to dobrí nápat. Muožem sedjeť f postely a pozerať sa z okna na trávu a stromi vonku. Chudá sestryčka sa volá Hilda a je gu mne velmi dobrá. Nosý my jedlo a ustjela my posteľ a vraví že som bol velmi odvážni keť som im dovolil robyť vecy v mojej hlave. Vraví že bi nigdi nedovolila abi nječo robyli s jej modzgom ani za fšetko zlato na svete. Povedal som jej že som to nerobil za zlato. Robil som to abi som bol múdri. A ona povedala že možno nemajú žjadne právo robyť ma múdrim lebo kebi boch kcel abi som bol múdri tag bi som sa tag narodil. A čo Adam a Eva a hrjech so stromom poznanja a zjedenje jablka a pát. A možno profesor Nemur a dogtor Štrauz zasahovali do vecý do ktorích nemali právo zasahovať.

Je velmi chudá a keť rospráva očervenje jej tvár. Račej sa mám modliť k bohu a prosiť ho o otpustenje za to čo my spravili. Nejedol som jablká a nespravil som nič hrješne. A teras sa bojím. Možno som im nemal dovoliť abi mi operovali modzog keť povedala že je to proti bohu. Nekcem boha nahnevať.

13. marca – Dnes my zmenili sestryčku. Táto je pekná. Volá sa Lucille a ukázala my ako to mám hláskovať do správy o pokroku a má žlté vlasi a motré oči. Spítal som sa jej gde je Hilda a ona povedala že Hilda v tejto časti nemocnice už nepracuje. Len na puorodnickom odelení gde nevadí že priveľa rospráva.

Keť som sa jej spítal čo je puorodnícke odelenie povedala že tam na svet prychádzajú deti ale keť som sa spítal ako prychádzajú očervenela ako Hilda a povedala že njekomu musí odmerať teplotu. Nikto my nekce povedať ako prichádzajú deti na svet. Možno ak toto víde a zmúdrjem tak na to prídem.

Dnes ma prišla pozrjeť slečna Kynianová a povedala Charlie vizeráš skvelo. Povedal som jej že sa cítim fajn ale ešte sa necítim múdri. Mislel som si že po operácji keť mi dajú dole obvezi z očí budem múdri a budem vedjeť veľa vecý abi som mohol čítať a rosprávať o duoležitích vecjach ako fšeci ostatný.

Povedala že tak to nefunguje Charlie. Prichádza to pomali a musíš tvrdo pracovať abi si zmúdrel.

To som nevedel. Ak musím aj tak tvrdo pracovať na čo som mal operácju. Povedala že si njeje istá ale operácja mi mala pomuocť abi som si zapametal čo sa naučím keť budem tvrdo pracovať a nje ako pretím keť som si to nezapametal.

Nuš povedal som jej že sa teras cítim trochu sklamane lebo som si mislel že budem hneť múdri a budem muocť ísť do pekárne chalanom ukázať akí som múdri a rosprávať sa s nimi a možno sa stať aj pomocním pekárom. Potom bi som šjel pohľadať moju mamu a oca. Boli bi prekvapený akí som múdri lebo mama vždi kcela abi som bol tješ múdri. Mošno bi ma uš neposlali preč kebi videli akí som múdri. Povedal som slečne Kynianovej že sa budem velmi snažiť biť múdri tak veľmi ako budem vedjeť. Pohlatkala ma po hlave a povedala vjem že budeš. Verým ti Charlie.

SPRÁVA O POKROKU 8

15. marca – Uš ma pustili s nemocnice ale ešte nechodím do práce. Nič sa nedeje. Mal som veľa testou a všelijaké preteki z Algernonom. Nenávidím tú myš. Vždi ma porazí. Profesor Nemur vraví že musím hrať tje hri a robyť tje testi stále dokola.

Tje obludiská sú hlúpe. A tje obráski sú tješ hlúpe. Rát kreslím obráski muža a ženi ale nebudem si oľuďoch vimíšlať klamstvá.

A nevjem dobre robiť skladački.

Bolí ma hlava s toho ako sa snažím misljeť a pametať si tak veľa. Dogtor Štrauz povedal že my pomuože ale nepomáha. Nevraví my čo si mám misljeť ani kedi zmúdrjem. Len my povje abi som si ľahol na gauč a rosprával.

Aj slečna Kynianová ma chodí pozerať na universitu. Povedal som jej že sa nič nestalo. Kedi zmúdrjem. Povedala musýš biť trpesliví Charlie takéto vecy chvílu trvajú. Stane sa to tag pomali že si nefšimneš že sa to deje. Povedala že jej Burt povedal že my to ide dobre.

Stále si mislím že tie preteki a testi sú hlúpe a mislím si že pýsanje tíchto správ je tiež hlúpe.

16. marca – Jedol som obet s Burtom v universitnej reštavrácijí. Majú tu ruozne druchi dobrého jedla a nemusým zaň platiť. Rát sedím a pozorujem visokoškolákou. Njekedi srandujú ale večinou sa rosprávajú o ruoznich vecjach ako pekári v Donnerovej pekárni. Burt hovorí že o umení a polytyke a nábošenstve. Nevjem čo sú tje vecy ale vjem že nábošenstvo je boch. Mama my o ňom rosprávala a o vecjach čo spravil abi vznikol svet. Povedala že boha musím vždi ľúbyť a motliť sa g nemu. Nepametám si ako sa g nemu mám motliť ale mislím že ma mama nútila sa g nemu motliť veľa keť som bol djeťa abi ma usdravil a abi som neochorel. Nepametám si že bi som bol chorí. Mislím že to bolo preto lebo som nebol múdri.

Tak či tak Burt hovorí že ak bude egzperiment úspešní budem rozumjeť fšetkím vecjam o ktorích sa rosprávajú študenti a ja som povedal mislíš si že budem takí múdri ako oni a on sa zasmjal a povedal že tie decká njesú také múdre ti ich preskočíš ako nič.

Prectavil ma veľa študentom a niektorí na mňa divne pozerali ako bi som nepatril na universitu, skoro som zabudol a začal som im hovoriť že čo skoro budem velmi múdri ako oni ale Burt ma prerušil a povedal im že upratujem labák na psychijatrickom odelení. Neskuor my povedal že sa to nesmje dostať na verejnosť. To znamená že je to tajomstvo.

Celkom nechápem prečo to musí biť tajomstvo. Burt hovorí že pre prýpad že bi to nevišlo lebo profesor Nemur nekce abi sa fšeci smjali najme nje ľudja z Welbergovej nadácje ktorí mu dali peňjaze na projekt. Povedal som že mňe je jedno či sa my ľudja budú smjať. Veľa ľudí sa mi smeje a sú to moji kamaráty a zabávame sa spolu. Burt my dal ruku okolo pleca a povedal že Nemur si nerobý starosti o teba. Nekce abi sa ľudja smjali jemu.

Nemislím si že bi sa ľudja smjali profesorovi Nemurovi lebo je vedec na universite ale Bert povedal že žjaden vedec njeje pre svojich kolgou a svojich dogdorantou veľkí muš. Burt je dogdorant a jeho odbor je psychológia ako je napýsané na dverách laboratórja. Nevedel som že na visokej škole majú odbori. Mislel som si že tje majú len v pekári.

Tak či tak dúfam že čo skoro zmúdrjem lebo sa kcem naučiť fšetko na svete čo vedja aj chlapci na universite. Fšetko o umení a polytyke a bohu.

17. marca – Keť som sa dnes ráno zobudil hneť som si mislel že budem múdri ale njesom. Každé ráno si mislím že budem múdri ale nič sa nedeje. Možno egzperiment nevišjel. Možno nebudem múdri a budem musjeť žiť vo Warrenskom domove. Nenávydím testi a nenávidím obludyská a nenávydím Algernona.

Nigdi pretím som nevedel že som hlúpší ako miš. Uš neksem pýsať správy o pokroku. Zabúdam vecy a aj keť si ich zapýšem do notesa njekedi nevjem prečítať svoje pýsmo a je to velmi ťašké. Slečna Kynianová vraví buť trpesliví ale cítim sa zle a som unavení. Stále ma bolý hlava. Kcem sa vrátiť do práce v pekárni a nepýsať zpravi správy o pokroku.

20. marca – Vracjam sa do práce v pekárni. Dogtor Štrauz povedal profesorovy Nemurovy že bude lepšje keť puojdem do roboti ale stále nesmjem nikomu povedať o čom bola tá operácja a musým chodiť do labáku na 2 hodyni každí večer po práci na testi a abi som pýsal tjeto hlúpe správy. Budú my každí tížden platiť ako za poloviční úvesok lebo to bola sučasť dohodi keť dostali peňjaze z Welbergovej nadácje. Ešte stále nevjem čo je to tá Welbergova vec. Slečna Kynianová my to visvetlila ale stále nechápem. Keť som nezmúdrel prečo my platja abi som pýsal tjeto hlúpe správy. Ag my budú platiť budem to robyť. Ale je velmi tašké pýsať.

Som rát že idem speť do práce lebo my moja robota v pekárni chíba a aj fšeci moji kamaráty a zábava ktorú tam máme.

Dogtor Štrauz hovorí že mám vo vačku nosiť notes abi som si vecy pametal. A nemusým robyť správy každí deň len keť my niečo napadne alebo sa stane nječo špecjalne. Povedal som mu že mne sa nestáva nič špecjálne a nevizerá to že tento špecjálni egzperimnet víde. Vraví nebuť sklamaní Charlie lebo to trvá dlho a deje sa to pomali a nemuožeš si to hneť všimnúť. Visvetlil mi ako dlho to trvalo Algernonovy kím sa stal 3 krat múdrejšý neš pretím.

Preto ma Algernon vždi porazí v pretekoch v obludisku lebo aj on mal operácju. Je to špecjálna miš prvé zvjera ktoré ostalo múdre tak dlho po operácji. Nevedel som že je špecjálna miš. To fšetko mení. Asy bi som vedel spraviť obludisko ríchlejšje ako običajná miš. Možno ras porazým Algernona. To bi teda bolo nječo. Dogtor Štrauz hovorí že zatjal to vizerá že Algernon ostane na furt múdri a vraví že to je dobre lebo sme obaia mali rovnakú operácju.

21. marca – Dnes sme sa v pekárni dobre zabavili. Joe Carp povedal aha pozrite Charlie mal operácju čo s Charliem spravili asi mu dali trocha rozumu. Kcel som mu povedať že zmúdriem ale spomenul som si že profesor Nemur povedal nie. Potom Frank Reilly povedal že čo si to Charlie spravil išjel si sa nehat operovať abi ti naljali rozum. To ma rozosmjalo. Sú to moji kamaráty a naozaj ma majú rady.

Musím dohnať vela práce. Nemali nikoho kdo bi to tam upratal ale zamesnali nového chlapca Ernieho abi doručoval objednáfki čo som vždi robil ja. Pán Donner povedal že sa roshodol že ho chvílu nevyhodí abi som mal šancu odíchnuť si a nepracovať tak vela. Povedal som mu že som f porjatku a muožem roznášať objednáfki a upratovať ako som vždi robil ale pán Donner hovorí že si chlapca necháme.

Povedal som čo budem robyť. A pán Donner ma potlapkal po plecy a povedal Charlie kolko máš rokou. Povedal som mu že 32 a budem mať 33 na budúce naroďenini. A ako dlho si tu spítal sa. Povedal som mu že nevjem. Povedal prišjel si sem pret sedemnástymy rokmy. Tvoj stríko Herman nech dá boch pokoj jeho dušy bol muoj najlepčí prjatel. Prinjesol ťa sem a poprosyl ma abi som ťa tu nechal robyť a staral sa o teba najlepšje ako vjem. A keť o dva roki umrel a tvoja mama ťa dala do Warrenského domova ja som ich požjadal abi ťa prepustili do pracovného pomeru. Prešlo sedemnacť rokou Charlie a kcem abi si vedel že pekárni sa tag dobre nedarý ale ako som vždi vravel máš tu robotu do konca života. Tag sa neboj že sem privedjem njekoho gdo ti zoberje prácu. Nigdi sa nebudeš musjeť vrátiť do Warrenského domova.

Nebojím sa len nechápem na čo potrebuje Ernieho na donáški a prácu keť som vždi baliki z objednáfkami nosil ja. Hovorí že ten chlapec potrebuje peňjaze Charlie tag si ho nehám ako učňa abi som ho naučil biť pekárom. Ti muožeš biť jeho asystent a pomáhať mu z donáškamy keť to bude potrebovať.

Nikdi som nebol asystent. Ernie je velmi múdri ale ostatný ľudja f pekárni ho nemajú moc rady. Fšeci sú moji dobrý prjatelja a veľa žartujeme a smejeme sa.

Njekedi njekto povje hej pozri Frank alebo Joe alebo dokonca Gimpy. Tento raz urobyl ozajsného Charlieho Gordona. Nevjem prečo to vravja ale vždi sa smejú a ja sa smejem tješ. Dnes ráno Gimpy on je hlavní pekár a má zlú nohu a krýva použil moje meno keť zakryčal na Ernieho lebo Ernie stratil naroďenynovú tortu. Povedal Ernie preboha ti sa snažíš biť Charlie Gordon.

Nevjem prečo to povedal. Ja som nikdi nestratil žjadni balík.

Spítal som sa pána Donnera či bi som sa mohol naučiť biť pekárom ako Ernie. Povedal som mu že bi som sa to mohol naučiť kebi mi dal šancu.

Pán Donner na mňa dlho ďyvne hľadel lebo asy večinou toľko nerosprávam. A Frank ma počul a smjal sa a smjal kím mu pán Donner nepovedal abi sklapol a nešjel sa postarať o svoju pec. Potom my pán Donner povedal že na to je ešče veľa času Charlie. A práca pekára je velmi duoležitá a velmi složitá a nemal bi si si s takími vecamy robyť starosti.

Kješbi som mu a ostatním ľuďom mohol povedať o mojej skutočnej operácji. Kježbi to už fungovalo abi som bol múdri ako fšeci ostatný.

24. marec – Profesor Nemur a dogtor Štrauz dnes večer prišli do mojej izbi abi zistili prečo som neprišjel do labáku ako som mal. Povedal som im že sa už nechcem pretekať s Algernonom. Profesor Nemur povedal že chvílu nemusím ale mal bi som aj tag prísť. Prinjesol mi darček iba že to nebol darček ale len vípožička. Povedal že je to mašina na učenje a funguje ako telka. Rospráva a robí obráski a musím ho zapnúť pretím ako puojdem spať. Povedal som srandujete. Prečo bi som mal zapnúť telku pretím ako puojdem spať. No profesor Nemur povedal že ak kcem zmúdrjeť musím robyť čo my povje. Tag som mu povedal že aj tag nezmúdrjem.

Potom gu mne prišjel dogtor Štrauz a položil my ruku na plece a povedal Charlie ešte to nevješ ale celí čas múdrješ. Chvílu si to nefšimneš ako si nefšimneš že sa híbe ručička na hoďynách. Také sú aj zmeni f tebe. Dejú sa tak pomali že ich nevydíš. No mi ich vydíme z testou a so spuosobu ako sa správaš a rosprávaš a s tvojich správ o pokroku. Povedal Charlie musíš veryť nám aj sebe. Nemuožeme si biť istý že je to pernamentné ale sme si istý že čo skoro budeš velmi inteligentní mladí muš.

Povedal som dobre a profesor Nemur mi ukázal čo robyť s telkou čo nebola ozajsná telka. Spítal som sa ho čo to robý. Naj prv vizeral zasa nahnevane lebo som kcel abi my nječo visvetlil a povedal že len mám robyť čo my povje. Ale potom dogtor Štrauz povedal že bi my to mal visvetliť lebo začýnam spochibňovať autoryti. Nevjem čo to znamená ale profesor Nemur vizeral akobi si šjel odhriznúť peru. Potom my velmi pomali visvetlil že mašina robý mojej misly vela vecí. Njektoré pretím ako zaspím ako že ma učí vecy keť som velmi ospalí a ešte chvílu po tom ako zaspím ešte počujem hlas aj keť uš nevydím obráski. Ďalšja vec je že v nocy to má robyť abi som mal sni a pametal si vecy ktoré sa my stali dávno keď som bol velmi malé decko.

Je to strašidelné.

Och áno zabudol som. Spítal som sa profesora Nemura kedi sa muožem vrátiť na hodini slečni Kynianovej v centre pre dospelích a on povedal čo skoro slečna Kynianová príde na universitu do testovacjeho centra a bude ma učiť zvláš. Tomu som rát. Nevydel som ju často od operácje ale je milá.

25. marca – Tá bláznivá telka my celú noc nedovolila zaspať. Ako muožem spať keť my nječo kryčí šjalené vecy do ušý. A tje sprosté obráski. Fíha. Nevjem čo to vraví keť som hore tak ako to budem vedjeť keť spím. Spítal som sa na to Burta a on povedal že to je f porjatku. Hovorí že muoj modzok sa učí tesne pretím ako zaspím a že my to pomuože keť sa začnem učiť zo slečnou Kynianovou v testovacom centre. Testovacje centrum njeje nemocnica pre zvjeratá ako som si pretím mislel. Je to vedecké laboratórjum. Nevjem čo je to veda iba že jej pomáham s egzperimentom.

F každom prípade s tou telkou nevjem. Mislím že je to šibnuté. Ak muožeš zmúdrjeť keď ideš spať tak na čo chodja ľudja do školi. Nemislím si že tá vec bude fungovať. Pozerával som pred spaním v telke neskorý program aj neskorý neskorý program a nikdi som nezmúdrel. Možno zmúdrješ len s njektorích filmou. Možno z vedomosních súťažý.

26. marec – ako mám ces deň pracovať keť ma tá vec celú noc buďí. Uprostret nocy som sa zobudil a nemohol som vjac zaspať lebo to opakovalo spomeň si... spomeň si... spomeň si... Tagže som si asi na nječo spomenul. Nepametám sa presne ale bolo to o slečne Kynianovej a o škole gde som sa naučil o čítaní. A ako som tam chodil.

Kedisi dáuno som sa Joa Carpa spítal ako sa naučil čítať a či bi som sa to mohol naučiť aj ja. Zasmjal sa ako vždi keť povjem nječo smješne a povedal my Charlie na čo plitvať časom nemuožu pridať rozum tomu gdo žjadni nemá. No počula ma Fanny Birdenová a ona sa spítala svojej sesternice ktorá študuje na Beekmanovej visokej škole a povedala mi o centre pre retardovaních dospelích ľudí na Beekmanovej universite.

Napýsala mi to meno na papjer a Frank sa smjal a povedal len sa nestaň takím zdelaním že sa nebudeš rosprávať so starími kamošmi. Povedal som mu neboj sa navždi si nechám starích kamošou aj keť sa naučím čítať a pýsať. Smjal sa aj Joe Carp sa smjal ale prišjel Gimpy a povedal im abi sa vrátili g roškom. Sú to moji dobrý prjatelja.

Po práci som prešjel šesť blokou g škole a bál som sa. Velmi som sa tešil že sa budem učiť čítať a pýsať že som si kupil novyny na domou abi som si ich mohol prečítať keť sa to naučím.

Keť som tam prišjel bola tam dlhá chotba a plno ľudí. Bál som sa že njekomu povjem nječo nesprávne a tak som sa chcel vrátiť domou. No nevjem prečo som sa potom otočil a vrátil som sa naspeť dnu.

Čakal som kím fšeci neodišli okrem nejakích ľudí ktorí boli pri velkích hodinách aké máme v pekárni a spítal som sa jednej paňej či bi som sa mohol naučiť čítať a pýsať lebo bi som si kcel prečítať fšetki vecy v novynách a ukázal som jej ich. Bola to slečna Kynianová ale to som ftedi nevedel. Povedala ak sa vrátite zajtra a zaregstrujete sa začnem vás učiť čítať. No musíte pochopiť že to bude dlho trvať možno roki kím sa naučíte čítať. Povedal som jej že som nevedel že to trvá tag dlho ale kcem sa to aj tag naučiť lebo vela krát som prectjeral. Akože robyl som sa pret ľuďmi že vjem čítať ale njeje to prauda a chem sa to naučiť.

Potrjasla mi rukou a povedala rada vás spoznávam pán Gordon. Budem vaša učitelka. Volám sa slečna Kynianová. Tagže tam som sa šjel učiť a tag som spoznal slečnu Kynianovú.

Misljeť a spomýnať je ťašké a teras ani dobre nespím. Tá telka je velmi hlučná.

27. marca – Teras keť začínam mať sni a spomínam si profesor Nemur hovorí že musím chodiť na terpiju s dogtorom Štrauzom. Vraví že terpija je ako keť sa cítiš zle a rosprávaním sa to zlepší. Povedal som mu že sa necítim zle a cez deň dost rosprávam tag prečo musím ísť na terpiju ale nahneval sa a vraví že aj tag musím ísť.

Terpija je že si musím ľahnúť na gauč a dogtor Štrauz si sadne do kresla vedla mňa a ja rosprávam o fšetkom možnom čo mi prejde hlavou. Dlho som nevravel nič lebo my nič nenapadlo. Potom som mu povedal o pekárni a o vecjach ktoré tam robja. Ale je hlúpe abi som chodil do jeho pracovne ležal na gauči a rosprával lebo to aj tag fšetko pýšem do správy o pokroku a on si ju muože prečítať. Tagže dnes som zo sebou prinjesol správu o pokroku a povedal som mu že bi si ju možno mal prečítať a ja bi som si pospal na gaučy. Bol som velmi unavení lebo tá telka my nedovolila zaspať ale on povedal že to tag nefunguje. Musím rosprávať. Tag som rosprával ale potom som aj tag zaspal na gauči – rovno f strede.

28. marec – Bolí ma hlava. Tentoras to njeje s tej telky. Doktor Štrauz mi ukázal ako na nej stíšiť zvuk tagže teras môžem spať. Nič nepočujem. A stále nechápem čo vraví. Ráno si to niekoľko krát pustím abi som zistil čo som sa naučil pretým ako som zaspal a kým som spal a tje slová ani nepoznám. Možno je to cudzý jazik alebo nječo také. No večinou to znje americky. No hovorí to príliš ríchlo.

Spítal som sa doktora Štrauza na čo je dobré že budem múdri v spánku ak chcem biť múdri keť budem hore. Vraví že je to to isté že mám dve misle. Je PODVEDOMIE a VEDOMIE (tak sa to hláskuje) a jedno nevraví druhému čo robý. Preto sa my sníva. A teda mávam šjalené sny. Fíha. Otkedi mám nočnú telku. Neskorý neskorý neskorý neskorý film.

Zabudol som sa doktora Štrauza spítať či len ja alebo či má každí dve misle.

(Práve som si to slovo našjel v slouníku ktorí my dal doktor Štrauz. PODVEDOMIE. podst. meno, s. rod. duš. oblasť nepodliehajúca vedomej činnosti človeka, adj. PODVEDOMÝ, napr. podvedomý konflikt túžob.) Je tam toho vjac ale stále nevjem čo to znamená. Toto neni velmi dobrí slouník pre hlúpich ludí ako som ja.

Ale hlava ma bolí z oslavi. Joe Carp a Frank Reilly ma pozvali po práci do Halloranovho baru na pivo. Nechutí my wiski ale povedali že sa dobre zabavíme. Zabavil som sa. Hrali sme hru keť som tancoval na bare s tjenidlom s lampi na hlave a fšeci sa smjali.

Potom Joe Carp povedal že mám djeučatám ukázať ako zotjeram podlahu na záchodoch v pekárni a prinjesol mi mop. Ukázal som im a fšeci sa smjali keť som im povedal že pán Donner povedal že som najlepší upratovač a pomocník akého kedi mal lebo mám svoju prácu rát a robým ju dobre a nikdi nemeškám ani neostanem doma okrem mojej operácje.

Povedal som že slečna Kynianová my vždi vraví Charlie buť hrdí na prácu čo robíš lebo ju robíš dobre.

Fšeci sa smjali a Frank povedal že slečna Kynianová musí biť na hlavu keť ide po njekom ako je Charlie a Joe povedal hej Charlie máš s ňou nječo. Povedal som mu že nevjem čo to znamená. Dali my vela pitja a Joe povedal s Charliem je sranda keť je na šrot. Mislím že to znamená že ma majú rady. Je nám dobre ale uš sa nevjem dočkať kedi budem taký múdri ako moji najlepší kamošy Joe Carp a Frank Reilly.

Nevjem ako sa oslava skončila ale poprosili ma abi som sa šjel pozrjeť za roch či prší a keť som sa vrátil nigdo tam nebol. Možno ma išli hľadať. Hľadal som ich fšade kím nebolo neskoro. No stratil som sa a hneval som sa na seba že som sa stratil lebo sa stavím že Algernon bi mohol po tích ulicjach prebehnúť sto razi a nestratil bi sa ako ja.

Potom si dobre nepametám ale pani Flynnová povedala že ma domou dovjedol milí policajt.

V tú istú noc sa my snívalo o mame a ocovi iba že som nevydel jej tvár bola celá bjela a bola rozmazaná. Plakal som lebo sme boli vo velkom nákupnom dome a ja som sa stratil a nemohol som ich nájst a bežal som hore a dole mezi regálmi a okolo velkích pokladňí v opchode. Potom prišjel nejakí muš a zobral ma do veľkej mjesnosti s lavičkami a dal mi lýzatko a povedal mi že takí velkí chlapec ako ja bi nemal plakať lebo moja mama s ocom ma prídu nájsť.

Tagže to je muoj sen a bolí ma hlava a mám na nej velkú hrču a fšade mám modré a čjerne modrini. Joe Carp hovorí že ma možno hodil policajt na zem a zbyl ma. Nemislím si že policajti robja také vecy. Tak či tak fšag uš nebudem piť wiski.

29. marec – Porazil som Algernona. Ani som nevedel že som ho porazil kím my to Burt Seldon nepovedal. Druhí ras som prehral lebo som bol takí natčení. No potom som ho 8 krát porazil. Musím múdrjeť keť som porazil takú múdru miš ako je Algernon. No necýtim sa múdrejší.

Chcel som sa ešte pretekať ale Burt povedal že to na jeden deň stačilo. Dovolil mi chvílu držať Algernona. Algernon je milá miš. Meká ako vata. Žmurká a keť otvorí oči sú čjerne a na krajoch ružové.

Opítal som sa či ho muožem nakrmiť lebo mi bolo ľúto že som ho porazyl a chcel som biť milí a skamarátiť sa s ním. Burt povedal nie Algernon je velmi špecjálna miš lebo mal rovnakú operácju ako ja. Bol prví zo zvjerat ktorý ostal tak dlho múdri a povedal že Algernon je takí múdri že musí virješiť hlavolam zo zámkom ktorí sa zmení vždi keť ide žrať tagže sa musí naučiť nječo nové abi sa dostal g jedlu. S toho som bol smutní lebo kebi sa nemohol učiť nemohol by sa najesť a bol bi hladní.

Nemislím si že je správne abi musel urobiť test abi sa mohol najesť. Ako bi sa Burtovy páčilo kebi musel urobiť test vždi kebi chcel jesť. Mislím že sa budem kamarátiť s Algernonom.

To mi nječo pripomenulo. Doktor Štrauz vraví že si mám zapísať všetky sny a vecy ktoré si myslím abi som mu ich mohol povedať keť prídem do jeho kancelárije. Povedal som mu že ešte nevjem premíšľať ale on vraví že mal na misli vjac vecí ako som napísal o mojej mame a ocovi a o tom keť som začal chodiť do školi g slečne Kynianovej alebo čo sa mi stalo pred operáciou že to je mislenie a ja som to do správ o pokroku písal.

Nevedel som čo si myslím a pametám. Možno to znamená že sa zo mnou nječo deje. Necítim sa inak ale som takí natčení že nemuožem spať.

Doktor Štrauz my dal nejaké ružové tabletki abi som dobre spal. Vraví že musím veľa spať lebo ftedi sa udeje najvjac zmjen v mojom mozgu. Musí to biť prauda lebo stríko Herman zvikol stále spať v našom dome na starom gauči v obívačke keť nemal prácu. Bol tuční a bolo preň ho tašké nájsť si robotu lebo maľoval ľudom domi a bol velmi pomalí keť chodil hore a dolu po rebrýku.

Keť som ras mame povedal že chcem biť maljar ako stríko Herman moja setra Norma povedala hej Charlie bude umelec rodiny. A oco jej dal facku a povedal jej abi nebola taká prekljato hnusná g svojmu bratovy. Nevjem čo je umelec ale ak za to Norma dostala facku asi to njeje nič pekné. Vždi som sa cítil zle keť Norma dostala facku za to že ku mne bola hnusná. Keť zmúdrjem puojdem ju nafštíviť.

30. marca – Dnes večer po práci prišla slečna Kynianová do učebne vedla laboratória. Vizerala že je rada že ma vydí ale bola nervosna. Vyzerá mlačie ako si ju pametám. Povedal som jej že sa velmi usilujem biť múdri. Povedala verím ti Charlie lebo si sa tag velmi usiloval čítať a pýsať lepšie ako ostatný. Vjem že to zvládneš. Pri naj horšom to budeš mať na chvílu a robýš nječo pre ostatních retardovaních ľudí.

Začali zme čítať velmi ťaškú knihu. Nigdi som nečítal takú ťaškú knihu. Volá sa Robinson Crusoe je o mužovi ktorí stroskotá na opustenom ostrove. Je múdri a príďe na všelijaké vecy abi mohol mať dom a jedlo a je dobrí plavec. Ale je mi ho ľúto lebo je sám a nemá kamarátou. No mislím si že na ostrove musí biť aj njekto iní lebo je tam obrázok gde má smješni dážnik a pozerá sa na otlački nuoch. Dúfam že si nájde kamaráda a nebude takí sám.

31. marec – Slečna Kynianová ma učí lepšje hláskovať. Hovorí pozri sa na slovo a zavri oči a opakuj si ho kím si ho nezapametáš. Mám vela ťaškostí so slovamy ako DETSKÝ čo sa číta DECKÝ a MESTSKÝ čo sa nečíta MESCKÝ ale MESKÝ. Na to si treba dávať pozor. Tak som to pýsal pretím ako som začal biť múdri. Míli ma to ale slečna Kynianová hovorí netráp sa tým hláskovanie nemusí dávať zmisel.

SPRÁVA O POKROKU 9

1. apríl – Fšeci v pekárni sa dnes prišli pozrieť keď som začal svoju novú prácu pri robote na cesto. Stalo sa to tagto. Oliver ktorý robí pri robote fčera dal vípoveť. Pretím som mu pomáhal lebo som mu nosil múku aby ju dal do robota. V každom prýpade som nevedel že vjem ako robiť s robotom. Je to ťašké a Oliver jeden rok chodil do školi pre pekárou abi sa naučil ako biť asistentom pekára.

No Joe Carp je môj prjatel povedal Charlie prečo nenastúpiš na Oliverovo mjesto. Všetci sa prišli pozrieť a smja smiali sa a Frank Reilly povedal áno Charlie uš už si tu dosť dlho. Skús to. Gimpy tu neni a nebude vedieť že si to skúsil. Bál som sa lebo Gimpy je hlavní pekár a povedal my abi som sa k robotu nikdi nepribližoval lebo bi som si mohol ublížiť. Fšeci povedali sprav to okrem Fannie Birdenovej ktorá povedala prestaňte prečo nenecháte toho chudáka na pokoji.

Frank Reilly povedal sklapni Fannie je prvý apríl a ak bude Charlie robiť na mašine možno ju nadobro opraví a budeme mať celí deň volno. Povedal som že nevjem oparaviť mašinu ale muožem na nej robiť lebo som pozoroval Olivera otkedi som sa vrátil.

Pracoval som na miešači cesta a fšeci boli prekvapený najme Frank Reilly. Fanny Birdenová bola natčená lebo povedala že Oliverovi trvalo 2 roki kím sa naučil správne mješať cesto a on chodil aj do školi pre pekárou. Bernie Bate ktorý pomáha pri stroji povedal že to robím rýchlejšje ako Oliver a lepšje. Nikto sa nesmjal. Keť sa Gimpy vrátil a Fanny mu povedala bol na mňa nahnevaní že som robil na robote.

No ona povedala pozeraj sa naňho a uvidíš ako to robí. Chceli si z neho spraviť prví apríl a on si vystrelil z nich. Gimpy ma pozoroval a vjem že bol nahnevaní lebo nemá rád keď ľudia nerobia čo im povie ako profesor Nemur. No videl ako som pracoval na robote a poškrabal sa po hlave a povedal vidím to ale neverím tomu. Potom zavolal pána Donnera a povedal mi abi som to znova zapol abi to videl pán Donner.

Bál som sa že sa bude zlostiť a kryčať na mňa takže keť som skončil povedal som že sa môžem vrátiť k svojej práci. Musím pozametať v predajni za pultom. Pán Donner na mňa dlho čudne pozeral. Potom povedal že to musí byť nejaký prvo apríloví žart ktorím si so mňa chcete vystreliť. V čom je háčik.

Gimpy povedal že aj on si tiež myslel že je to nejaký ftip. Prekríval k stroju a povedal pánovi Donnerovi ani ja to nechápem ale Charlie vie ako ho ovládať a musím priznať že to robí lepšie ako Oliver.

Fšeci sa okolo mňa zhrkli a hovorili o tom a ja som sa vyľakal lebo na mňa čudne pozerali a boli vzrušený. Frank povedal ja som vám vravel že v poslednom čase je na Charliem niečo divné. A Joe Carp povedal hej viem čo mislíš. Pán Donner poslal fšetkích naspeť do práce a zobral ma dopredu do obchodu.

Povedal Charlie neviem ako si to spravil ale vizerá to že si sa konečne niečo naučil. Chcem abi si bol opatrný a robil to najlepšie ako vieš. Máš novú prácu a plat vyší o 5 dolárou.

Povedal som že nechcem novú prácu lebo rád umývam a zametám a doručujem a robím vecy pre mojich kamarátov ale pán Donner povedal zabudni na kamarátov potrebujem ťa na túto prácu. Nemám vysokú mienku o človeku ktorý nechce povíšenie.

Spítal som sa čo zmanená povíšenie. Poškrabal sa po hlave a pozrel sa na mňa ponad okuliare. Zabudni na to Charlie. Oteraz budeš robiť pri robote. To je povíšenie.

Takže teraz namiesto doručovania balýkov a umívania záchodov a vinášania smetí som nový miešač. To je povíšenie. Zajtra to poviem slečne Kynianovej. Mislím si že bude rada ale neviem prečo sa na mňa Frank a Joe hnevajú. Spítal som sa Fanny a ona povedala nevšímaj si tích hlupákov. Je prvý apríl a ich žart sa im vrátil a spravili hlupákov zo seba nie z teba.

Opítal som sa Joa čo bol ten žart čo sa im vrátil a on my povedal abi som skočil do jazera. Asi sa na mňa hnevajú lebo som robil na mašine ale nemali deň volna ako si misleli. Znamená to že som múdrejši.

3. apríl – Dokončil som Robinsona Crusoa. Chcem vedieť čo sa s ním stalo potom ale slečna Kinianová vraví že to je všetko. PREČO.

4. apríl – Slečna Kinnianová vraví že sa rýchlo učím. Prečítala si niektoré správy o pokroku a akosi čudne sa na mňa pozrela. Vraví že som dobrý človek a všetkým im ukážem. Spýtal som sa jej prečo. Povedala nechaj to tak ale že nemám byť smutní ak zistím že nie všetci sú taký milý ako si myslím. Povedala že na človeka ktorému boh dal tak málo mám okolo seba veľa ľudí s rozumom ktorý nikdy nepoužili. Povedal som jej že všetci moji priatelia sú múdry ľudia a sú dobrý. Majú ma radi a nikdy mi nespravili nič čo nebolo pekné. Potom jej niečo padlo do oka a musela utekať na dievčenské záchody.

Kým som sedel v učebni a čakal som na ňu premýšľal som nad tým že slečna Kinnianová bola milá žena ako bívala moja mama. Myslím že si pametám ako mi moja mama hovorila aby som bol dobrý a vždy priatelský k ľuďom. Povedala ale vždy buť opatrný lebo niektorý ľudia nepochopia a mohli bi si myslieť že chceš robiť problémy.

To mi pripomenie keď mama musela odísť a dali ma k pani Leroyovej korá bývala vedľa. Mama šla do nemocnice. Oco povedal že nebola chorá ani nič také ale išla do nemocnice aby mi priniesla malú sestričku alebo bračeka. (Stále neviem ako to robia.) Povedal som im že kcem malého brata aby som sa s ním mohol hrať a neviem prečo mi namiesto neho priniesli sestru ale bola pekná ako bábika. Iba stále plakala.

Nič som jej nespravil ani nič také.

Dali ju do kolíski v ich izbe a raz som počul oca hovoriť neboj sa Charlie bi jej neublížil.

Bola ako balíček celá ružová a niekedy kričala a nemohol som spať. A keď som šiel spať v noci ma zobudila. Ras keď boli v kuchyni a ja som bol v posteli plakala. Vstal som abi som ju zobral na ruky a držal ju kým nestíchne ako to robí mama. Ale potom s krikom prišla mama a zobrala ju. A dala my takú silnú facku že som spadol na posteľ.

Potom začala kričať. Už sa jej nikdi nedotýkaj. Ublížiš jej. Je to bábatko. Nemáš sa jej čo dotýkať. Vtedy som to nevedel ale teraz to asi viem že sa bála že bábatku ublížim lebo som bol príliš hlúpy aby som vedel čo robím. Teraz sa cítim zle lebo by som bábatku nikdi neublížil.

Keď nabudúce puojdem do pracovne doktora Straussa musím mu o tom porozprávať.

6. apríla – Dnes, som sa naučil, čiarku, toto je, čiarka (,) bodka s chvostíkom, slečna Kinnianová, povedala, že je dôležitá, lebo, zlepšuje písanie, povedala, niekto, by mohol prísť, o veľa, peňazí, keby bodka, nebola, na správnom, mieste, mám, nejaké peniaze, ktoré som, ušetril, s výplaty, a s toho, čo mi platí, nadácia, ale nie, veľa nechápem, ako čiarka, zabráni tomu, aby som, o ne, prišiel,

Ale, ona hovorí, že každý, používa čiarky, takže, ich budem, používať tiež,,,

7. apríla – Čiarky som používal nesprávne. Volá sa to interpunkcia. Slečna Kinnianová mi povedala aby som si dlhé slová pozrel v slovníku aby som sa ich naučil hláskovať. Povedal som akí je v tom rozdiel keď ich viem aj tak prečítať. Povedala že je to súčasť tvojho vzdelania takže odteraz si budem vyhľadávať všetky slová keď si niesom istý ako ich mám písať. Keď tak píšem trvá to dlho ale zdá sa mi že si pametám stále viac a viac.

No takto som sa naučil správne písať slovo interpunkcia. Tak je to v slovníku. Slečna Kinnianová hovorí že bodka je tiež interpunkcia a že je veľa iných značiek ktoré sa musím naučiť. Povedal som jej že som si myslel že všetky bodky musia mať chvostíky a mám ich volať čiarky. No ona povedala nie.

Povedala; Musíš, ich. po?miešať!: Ukázala? my ako, ich po! miešať; a teraz! viem, pomiešať (ruozne? druhy interpunkcie – v, mojom. písaní! Je veľa, pravidiel, ktoré sa musím naučiť? ale. dostanem ich do hlavy:

Jedna vec? sa mi páči: na, Váženej slečne Kinnianovej: (takto? sa to píše; v obchodnej, korešpondencii (ak sa niekedy! pustím do obchodovania?) je, že ona: my vždy dá duovod?! keď – sa jej spítam. Je; géniuska! Kiež by? som bol múdry-ako-ona;

Interpunkcia, je? zábavná!

8. apríla – Som ja ale truľo! Ani som nepochopil, čo mi hovorila. Včera večer som si prečítal gramatiku, a tam je všetko vysvetlené. Potom som pochopil, že to bolo to isté, ako sa mi snažila vysvetliť slečna Kinnianová, ale mne to nedošlo. Vstal som uprostred noci a vtedy sa mi to všetko utriaslo v mysli.

Slečna Kinnianová povedala, že telka mi naozaj pomáha, keď ju počúvam tesne predtým, ako zaspím, a počas noci. Povedala, že som dosiahol plató. To je rovina na vrchole kopca.

Keď som prišiel na to, ako funguje interpunkcia, prečítal som si od začiatku svoje správy o pokroku. Och, aké som mal šialené hláskovanie a interpunkciu! Povedal som slečne Kinnianovej, že by som mal znova prejsť všetky strany a opraviť chyby, ale povedala mi: „Nie, Charlie, profesor Nemur ich chce také, aké sú. Dovolil, aby si si ich po okopírovaní nechal, aby si videl svoj pokrok. Rýchlo sa zlepšuješ, Charlie.“

Mal som z toho dobrý pocit. Po vyučovaní som šiel dole a hral som sa s Algernonom. Už sa nepretekáme.

10. apríla – Necítim sa dobre. Nepotrebujem lekára, ale v hrudi cítim prázdnotu, akoby ma niekto udrel a zároveň ma pálila záha.

Nechcel som o tom písať, ale asi musím, lebo je to dôležité. Dnes sa prvýkrát stalo, že som naschvál ostal doma a nešiel do práce.

Včera večer ma Joe Carp a Frank Reilly pozvali na večierok. Bolo tam veľa dievčat a bol tam aj Gimpy a Ernie. Pamätám sa, ako mi bolo zle, keď som naposledy veľa vypil, preto som Joovi povedal, že nechcem nič piť. Dal mi teda čistú kolu. Čudne chutila, ale pomyslel som si, že mám len zlú chuť v ústach.

Chvíľu sme sa dobre bavili.

„Zatancuj si s Ellen,“ povedal Joe. „Naučí ťa kroky.“ Potom na ňu žmurkol, akoby mu niečo padlo do oka.

Povedala: „Prečo ho nenecháš na pokoji?“

Pleskol ma po chrbte. „Toto je Charlie Gordon, môj kamoš, môj kolega. Nie je to obyčajný chlap – povýšili ho na prácu pri stroji na cesto. Len som ťa požiadal, aby si si s ním zatancovala a zabavila sa s ním. Čo je na tom zlé?“

Strčil ma k nej. Tak so mnou tancovala. Trikrát som spadol a nevedel som pochopiť prečo, lebo okrem Ellen a mňa nikto iný netancoval. A po celý čas som sa potkýnal, lebo mi niekto podkladal nohu.

Všetci stáli okolo v kruhu, pozerali sa a smiali na tom, ako sme robili kroky. Smiali sa ešte viac, vždy keď som spadol, a ja som sa tiež smial, lebo to bolo smiešne. No keď sa to stalo posledný raz, nezasmial som sa. Zdvihol som sa a Joe ma znova strčil na zem.

Potom som zbadal Joov výraz tváre a v žalúdku som pocítil čudné zovretie.

„Je smiešny,“ povedalo jedno z dievčat. Všetci sa smiali.

„Och, mal si pravdu, Frank,“ dusila sa Ellen. „Je to ako vystúpenie klauna.“ Potom dodala: „Tu máš, Charlie, daj si ovocie.“ Dala mi jablko, ale keď som doň zahryzol, bolo umelé.

Potom sa Frank začal smiať a povedal: „Hovoril som ti, že ho zje. Vieš si predstaviť niekoho takého sprostého, že zje ovocie z vosku?“

Joe povedal: „Toľko som sa nenasmial, odkedy sme ho poslali za roh, aby zistil, či prší – v tú noc, keď sme ho nechali u Hallorana.“

Potom som uvidel obraz, ktorý som si uchoval v mysli, keď som bol dieťa a ostatné deti v dome mi dovolili, aby som sa s nimi hral na schovávačku, a ja som hľadal. Keď som na prstoch narátal do desať a stále dookola som to opakoval, šiel som ich hľadať. Hľadal som ich, kým sa neochladilo a nebola tma a musel som ísť domov.

No nikdy som ich nenašiel a nevedel som prečo.

To, čo povedal Frank, mi to pripomenulo. To isté sa mi stalo u Hallorana. A presne to mi robil Joe s ostatnými. Smiali sa mi. A decká, s ktorými som hral schovávačku, ma tiež okabátili a smiali sa mi.

Ľudia na večierku sa premenili na rozmazané tváre, ktoré sa na mňa zhora dívali a smiali sa mi.

„Pozri sa naňho. Má červenú tvár.“

„Pýri sa. Charlie sa pýri.“

„Hej, Ellen, čo si Charliemu spravila? Nikdy som nevidel, že by sa takto správal.“

„Och, Ellen ho riadne rozrajcovala.“

Nevedel som, čo mám robiť, kam sa mám otočiť. Keď sa o mňa šúchala, začal som mať divný pocit. Všetci sa mi smiali a odrazu som sa cítil nahý. Chcel som sa schovať, aby ma nevideli. Vybehol som z bytu. Bol to veľký nájomný dom s mnohými chodbami a nevedel som nájsť cestu k schodom. Úplne som zabudol na výťah. Potom, neskôr som našiel schody a vybehol som na ulicu a dlho som sa prechádzal, kým som sa vrátil do svojej izby. Predtým som nevedel, že Joe a Frank a ostatní ma so sebou volajú len preto, aby si zo mňa mohli robiť žarty.

Teraz už viem, ako to myslia, keď povedia „urobiť Charlieho Gordona“.

Hanbím sa.

A ďalšia vec. Snívalo sa mi o tom dievčati Ellen, ako tancuje a šúcha sa o mňa, a keď som sa zobudil, mal som mokrý a špinavý paplón.

13. apríla – Ešte stále som nešiel do práce v pekárni. Povedal som pani Flynnovej, mojej domácej, aby zavolala a povedala pánovi Donnerovi, že som chorý. Pani Flynnová na mňa v poslednom čase hľadí, akoby sa ma bála.

Myslím, že je dobre, že som prišiel na to, že sa mi všetci posmievajú. Veľa som o tom premýšľal. Je to preto, lebo som taký hlúpy, že ani neviem, kedy robím hlúposti. Ľudia si myslia, že je smiešne, keď hlúpy človek nevie robiť veci, tak ako ich vedia robiť oni.

Tak či tak, teraz viem, že každý deň múdriem. Poznám interpunkciu a viem dobre hláskovať. Rád si v slovníku vyhľadávam všetky ťažké slová a pamätám si ich. A snažím sa písať tieto správy o pokroku veľmi opatrne, ale to je ťažké. Teraz veľa čítam a slečna Kinnianová vraví, že čítam veľmi rýchlo. A dokonca aj rozumiem mnohým veciam, o ktorých čítam, a ostávajú mi v mysli. Niekedy zavriem oči a myslím na nejakú stránku a ona sa mi vynorí ako obrázok.

No do hlavy mi prenikajú aj iné veci. Niekedy zavriem oči a vidím jasný obraz. Ako dnes ráno tesne po tom, ako som sa zobudil, ležal som v posteli s otvorenými očami. Bolo to, akoby sa v stenách mojej mysle objavila veľká diera, cez ktorú som mohol prejsť. Myslím, že to bolo ďaleko... dávno, keď som začal pracovať v Donnerovej pekárni. Vidím ulicu, na ktorej je pekáreň. Najprv rozmazane a potom sa vynoria kúsky, ktoré sú také skutočné, akoby boli rovno predo mnou, ale iné ostanú zahmlené, a ja si nie som istý...

Malý starec s kočíkom prerobeným na vozík s pieckou na uhlie a vôňa pečených gaštanov a sneh na zemi. Mladý chlapec, chudý s vypleštenými očami hľadí nahor na vývesný štít obchodu. Čo sa tam píše? Rozmazané písmená, ktoré nedávajú zmysel. Teraz viem, že na vývesnom štíte je napísané DONNEROVA PEKÁREŇ, ale keď sa v spomienke dívam na tento štít, neviem jeho očami prečítať slová. Žiadna značka nedáva zmysel. Myslím, že ten mladík s vydeseným výrazom som kedysi bol ja.

Ostré neónové svetlá. Vianočné stromčeky a predavači na chodníkoch. Ľudia zababušení v kabátoch s vyhrnutými goliermi a šálmi okolo krkov. No on nemá rukavice. Má studené ruky a položí na zem ťažkú kopu hnedých papierových tašiek. Zastavuje, aby si pozrel malé mechanické hračky, ktoré predavač naťahuje – medveďa, ktorý robí kotrmelce, skáčuceho psa, tuleňa, ktorý krúti loptou na nose. Kotrmelce, výskoky, krútenie. Keby mal všetky tieto hračky pre seba, bol by najšťastnejší človek na svete.

Chce sa spýtať predavača s červenou tvárou a s prstami, ktoré mu trčia z hnedých bavlnených rukavíc, či by sa mohol dotknúť medveďa, ale bojí sa. Zdvihne kopu papierových tašiek a vyloží si ju na plece. Je vychudnutý, ale silný – po mnohých rokoch tvrdej práce.

„Charlieho mozoček je ako hrášoček!“

Deti okolo neho krúžia, posmievajú sa mu a nadávajú mu ako malé psy, ktoré sa mu chcú zahryznúť do nôh. Charlie sa na ne usmeje. Rád by odložil svoj náklad a zahral sa s nimi, ale keď na to pomyslí, pokožka na chrbte sa mu stiahne a cíti, ako po ňom starší chlapci hádžu veci.

Cestou naspäť do pekárne vidí niekoľko chlapcov postávať vo vchode do tmavej chodby.

„Hej, pozrite, ide Charlie!“

„Hej, Charlie! Čo to máš? Chceš si zahrať kocky?“

„Poď sem. Neublížime ti.“

No na tom vchode čosi je – tá tmavá chodba, smiech, pri ktorom mu znova kŕčovito stiahne pokožku. Usiluje sa spomenúť si prečo, ale vybavuje sa mu len ich špina a moč na jeho oblečení a ako naňho kričí strýko Herman, lebo prišiel domov ufúľaný, a ako strýko Herman vybehol s kladivom, aby našiel chlapcov, ktorí mu to spravili. Charlie cúvne od chlapcov smejúcich sa v chodbe a pustí balík na zem. Zdvihne ho a zvyšok cesty do pekárne beží.

„Prečo ti to tak dlho trvalo, Charlie?“ zakričí Gimpy zo zadného vchodu pekárne.

Charlie sa pretisne cez dvere do zadnej časti a položí balík na paletu. Oprie sa o stenu a strčí si ruky do vreciek. Ľutuje, že so sebou nemá svoj vĺčik.

Tu vzadu v pekárni to má rád. Podlahy sú tu biele od múky – belšie než sadzami zašpinené steny a strop. Hrubé podrážky jeho vysokých topánok sú pokryté bielym prachom, ktorý sa zachytil aj v stehoch a očkách na šnúrky a pod jeho nechtami a v prasklinách na popukanej pokožke jeho rúk.

Tu sa dokáže uvoľniť – čupne si k stene –, oprie sa a šiltovka s D mu skĺzne dopredu na oči. Má rád vôňu múky, sladkého cesta, chleba a koláčov a čerstvých rožkov. Pec praská a uspáva ho.

Sladký... teplý... spánok

Odrazu padá, otočí sa, hlavou narazí do steny. Niekto mu podkopol nohy.

To je všetko, čo si pamätám. Vidím to jasne, ale neviem, prečo sa to stalo. Je to, ako keď som chodieval do kina. Prvý raz som nikdy nerozumel, lebo to šlo príliš rýchlo, ale keď som film videl tri alebo štyri razy, zvyčajne som pochopil, čo vraveli. Musím sa na to opýtať doktora Straussa.

14. apríla – Doktor Strauss vraví, že je dôležité, aby som si vybavoval spomienky, ako bola tá, ktorú som mal včera, a aby som si ich zapisoval. Keď potom prídem do jeho pracovne, môžeme sa o nich pozhovárať.

Doktor Strauss je psychiater a neurochirurg. To som nevedel. Myslel som si, že je obyčajný lekár. No keď som šiel dnes ráno do jeho pracovne, povedal mi, aké je dôležité, aby som sa o sebe dozvedel viac, aby som dokázal pochopiť svoje problémy. Povedal som mu, že nemám nijaké problémy.

Zasmial sa a potom vstal z kresla a prešiel k oknu. „Čím inteligentnejší budeš, tým viac problémov budeš mať, Charlie. Tvoj intelektuálny rast prekoná tvoj emocionálny rast. A myslím, že zistíš, že s tvojím pokrokom sa vynorí mnoho vecí, o ktorých sa so mnou budeš chcieť porozprávať. Chcem však, aby si si zapamätal, že toto je miesto, kam môžeš prísť, keď budeš potrebovať pomoc.“

Stále neviem, o čo ide, ale povedal, že aj ak nerozumiem svojim snom ani spomienkam, ani prečo ich mám, raz v budúcnosti sa všetko spojí a ja sa o sebe naučím viac. Povedal, že je dôležité, aby som zistil, čo hovoria ľudia v mojich spomienkach. Týka sa to toho, keď som bol chlapec, a musím si spomenúť, čo sa stalo.

O takých veciach som dovtedy nevedel. Je to, akoby vravel, že keď budem dosť inteligentný, pochopím všetky slová v svojej mysli a budem vedieť o tých chlapcoch na chodbe a o svojom strýkovi Hermanovi a o svojich rodičoch. No vraví aj to, že potom sa z toho budem cítiť zle a moja myseľ môže ochorieť.

Takže teraz musím chodiť do jeho pracovne dvakrát do týždňa a rozprávať o veciach, ktoré ma znepokojujú. Len tam sedíme a rozprávame sa a doktor Strauss počúva. Volá sa to terapia, a to znamená, že keď budem o veciach rozprávať, budem sa cítiť lepšie. Povedal som mu, že jedna vec, ktorá ma znepokojuje, sú ženy. Ako tancovanie s tou Ellen, keď som sa vzrušil. Tak sme sa o tom zhovárali, a kým som rozprával, naplnil ma čudný pocit, studený a upotený, bzučal mi v hlave a ja som si myslel, že sa povraciam. Možno preto, lebo som si myslel, že je neslušné a zlé takto rozprávať. No doktor Strauss povedal, že to, čo sa mi stalo po večierku, bol mokrý sen, a že je to prirodzená vec, ktorá sa stáva chlapcom.

Takže aj keď som inteligentnejší a učím sa veľa nových vecí, myslí si, že ohľadom žien som stále chlapec. Mätie ma to, ale zistím všetko o svojom živote.

15. apríla – V poslednom čase veľa čítam a skoro všetko mi ostáva v mysli. Slečna Kinnianová hovorí, že okrem histórie a geografie a aritmetiky by som sa mal učiť aj cudzie jazyky. Profesor Nemur mi dal ďalšie pásky, ktoré si mám počas spánku púšťať. Stále neviem, ako podvedomie a vedomie fungujú, ale doktor Strauss hovorí, že s tým si zatiaľ nemám robiť starosti. Musel som mu sľúbiť, že keď o niekoľko týždňov začnem preberať vysokoškolské predmety, nebudem čítať nijaké knihy o psychológii – až dovtedy, kým mi to nedovolí. Hovorí, že by ma to poplietlo a že by som premýšľal skôr nad psychologickými teóriami než nad vlastnými myšlienkami a pocitmi. No je v poriadku, ak budem čítať romány. Tento týždeň som prečítal Veľkého Gatsbyho, Americkú tragédiu a K domovu pozri, anjel. Nikdy som nevedel, že muži a ženy robia také veci.

16. apríla – Dnes sa cítim oveľa lepšie, ale stále sa hnevám, že sa mi ľudia po celý čas smiali a robili si zo mňa žarty. Keď sa stanem inteligentným, ako hovorí profesor Nemur, a budem mať IQ viac než dvojnásobok mojich 70 bodov, potom ma možno ľudia budú mať radi a budú sa so mnou chcieť kamarátiť.

Nie som si celkom istý, čo je IQ. Profesor Nemur povedal, že to je niečo, čo meria, akí sme inteligentní – ako váhy v obchode. No doktor Strauss sa s ním riadne pohádal a povedal, že IQ vôbec nemeria inteligenciu. Povedal, že IQ ukazuje, akú inteligenciu by človek mohol získať ako čísla zvonka na odmerke. Odmerku predsa bolo treba niečím naplniť.

Keď som sa spýtal Burta Seldona, ktorý mi dáva inteligenčné testy a pracuje s Algernonom, odvetil, že niektorí ľudia by povedali, že sa obaja mýlia, lebo podľa toho, čo si o tom naštudoval, IQ meria veľa rozličných vecí vrátane niektorých, ktoré som sa už naučil, a vlastne to vôbec nie je dobrý nástroj na meranie inteligencie.

Takže stále neviem, čo je IQ, a každý vraví, že je to niečo iné. Teraz mám okolo sto a čoskoro to bude nad stopäťdesiat, ale ešte stále ma musia naplniť vedomosťami. Nechcel som nič vravieť, ale nechápem, ako vedia, koľko toho máš, keď nevedia, čo to je, ani kde to je.

Profesor Nemur hovorí, že pozajtra musím urobiť Rorschachov test. Som zvedavý, čo to bude.

17. apríla – Včera v noci a dnes ráno som mal nočnú moru, a keď som sa zobudil, skúsil som voľné asociácie – doktor Strauss mi povedal, že to mám robiť, keď sa rozpamätávam na sny. Myslím na sen a nechám myseľ, aby sa túlala, kým sa mi nezjavia ostatné myšlienky. Robím to, kým nemám prázdnu myseľ. Doktor Strauss hovorí, že to znamená, že som sa dostal do bodu, v ktorom sa moje podvedomia usiluje zablokovať moje vedomie, aby si nespomenulo. Je to múr medzi prítomnosťou a minulosťou. Niekedy ten múr ostane stáť a niekedy sa zrúti a ja si spomeniem, čo je za ním.

Ako dnes ráno.

Sen bol o tom, ako si slečna Kinnianová čítala moje správy o pokroku. V sne si sadnem, aby som písal, ale odrazu neviem ani písať, ani čítať. Všetko je preč. Zľaknem sa, a tak poprosím Gimpyho v pekárni, aby písal za mňa. No keď si slečna Kinnianová prečíta správu, nahnevá sa a roztrhá papiere, lebo tam boli neslušné slová.

Keď prídem domov, čakajú tam na mňa profesor Nemur s doktorom Straussom a zbijú ma za to, že som do správy napísal neslušné slová. Keď odídu, pozbieram roztrhané stránky, ale premenia sa na čipkované valentínky celé od krvi.

Bol to príšerný sen, ale vstal som z postele a zapísal som si ho a potom som začal s voľnými asociáciami.

Pekáreň... pečenie... urna... niekto ma kope... pád... krvavý... písanie... veľká ceruzka na červenej valentínke... zlaté srdiečko... prívesok... retiazka... celá od krvi... a on sa mi smeje...

Retiazka patrí k prívesku... krúti sa dookola... odráža slnečné lúče do mojich očí. A mne sa páči, ako sa krúti... sledujem retiazku... celú pokrútenú, ako sa točí... a sleduje ma malé dievčatko.

Volá sa slečna Kin – chcel som povedať Harriet.

Vážení čtenáři, právě jste dočetli ukázku z knihy Kvety pre Algernona.
Pokud se Vám líbila, celou knihu si můžete zakoupit v našem e-shopu.